1987R3556 — DA — 02.07.1992 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

▼M1

KOMMISSIONENS FORORDNING (EØF) Nr. 3556/87

af 26. november 1987

om supplerende gennemførelsesforanstaltninger til ordningen for forudfastsættelsesattester for visse produkter under kornsektoren, der eksporteres i form af makaroni, spaghetti og lignende varer under underposition 1902 11 00 og 1902 19 i Den Kombinerede Nomenklatur

▼B

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn ( 1 ), senest ændret ved forordning (EØF) nr. 1900/87 ( 2 ), særlig artikel 16, stk. 6, og artikel 24, og ud fra følgende betragtninger: ud fra følgende betragtninger: I artikel 5, stk. 2, i Rådets forordning (EØF) nr. 3035/80 ( 3 ), senest ændret ved forordning (EØF) nr. 2223/86 ( 4 ), fastsættes, at der bl.a. for produkter under kornsektoren, der medgår ved fremstillingen af varer, der omfattes af nævnte forordning, anvendes en ordning for forudfastsættelse af eksportrestitutionssatsen; i Kommissionens forordning (EØF) nr. 1760/83 ( 5 ), senest ændret ved forordning (EØF) nr. 349/86 ( 6 ), fastsættes særlige gennemførelsesbestemmelser for ordningen for forudfastsættelsesattester; efter artikel 3, litra a), i nævnte forordning er det muligt at anføre beskrivelsen for flere varer i rubrik 12 i forudfastsættelsesattesten; som led i den fælles handelspolitik skal fællesskabseksporten af makaroni, spaghetti og lignende varer under pos. 19.03 i Den Fælles Toldtarif til USA for en dels vedkommende foregå efter proceduren for aktiv forædling, medens der for en anden del udbetales eksportrestitution; det er derfor nødvendigt, at der i forudfastsættelsesattesten kun angives makaroni, spaghetti og lignende varer som varer til udførsel; Kommissionen skal hurtigst muligt tilstilles de nødvendige oplysninger, således at den kan vurdere den forventede udvikling i fællesskabseksporten af makaroni, spaghetti og lignende varer til USA; disse oplysninger skal danne grundlag for forskellige afgørelser, der skal træffes for at undgå en uhensigtsmæssig stigning i den mængde basisprodukter under kornsektoren, for hvilke der udstedes forudfastsættelsesattester til eksport af makaroni, spaghetti og lignende varer til USA; der skal derfor fastsættes en frist for godkendelsen af ansøgningerne om attest; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING:

▼M1

Artikel 1

Ved anvendelse af ordningen for forudfastsættelse af restitutionen for et basisprodukt under kornsektoren, der eksporteres i form af makaroni, spaghetti og lignende varer under underposition 1902 11 00 og 1902 19 i Den Kombinerede Nomenklatur:

▼M2

angives i rubrik 20 i ansøgningen om forudfastsættelsesattest og i attesten som omhandlet i Kommissionens forordning (EØF) nr. 1760/83 kun underposition 1902 11 00 og 1902 19 i Den Kombinerede Nomenklatur. I rubrik 7 angives »USA« eller »andre lande end USA«. Attesten indebærer forpligtelse til at eksportere til det angivne bestemmelsessted.

▼M1

Artikel 2

Forudfastsættelsesattester, som der ansøges om for basisprodukter under kornsektoren, som skal eksporteres til USA som makaroni, spaghetti og lignende varer under underposition 1902 11 00 og 1902 19 i Den Kombinerede Nomenklatur, udstedes først på den femte arbejdsdag efter dagen for indsendelsen af ansøgningen, medmindre der er truffet særlige foranstaltninger inden denne frists udløb.

Artikel 3

1. De kompetente myndigheder i medlemsstaterne tilsender på hver arbejdsdag Kommissionen statistiske oplysninger om:

— den mængde basisprodukter under kornsektoren, for hvilke der er ansøgt om forudfastsættelsesattest den foregående arbejdsdag for eksporten til USA i form af makaroni, spaghetti og lignende varer henhørende underposition 1902 11 00 og 1902 19 i Den Kombinerede Nomenklatur;

▼M2

— den mængde makaroni, spaghetti og lignende varer under underposition 1902 11 00 og 1902 19 i Den Kombinerede Nomenklatur, for hvilke der er foretaget forudfastsættelse af satsen for eksportrestitution, samt den dato, på hvilken angivelsen vedrørende eksporten af den pågældende makaroni, spaghetti og lignende varer til USA er blevet godkendt af de kompetente toldmyndigheder, samt den dato, på hvilken de benyttede forudfastsættelsescertifikater blev udleveret.

▼M1

2. De i stk. 1 omhandlede statistiske oplysninger meddeles Kommissionen for hver enkelt position i Den Kombinerede Nomenklatur, som den pågældende makaroni og spaghetti samt de lignende varer henhører under. De sendes til følgende adresse:

Kommissionen for De Europæiske Fællesskaber,

GD III/C/2,

Rue de la Loi 200,

B-1049 Bruxelles.

▼B

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

▼M2

Den anvendes på attester, der ansøges om fra den 1. juli 1992.

▼B

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 281 af 1. 11. 1975, s. 1.

( 2 ) EFT nr. L 182 af 3. 7. 1987, s. 40.

( 3 ) EFT nr. L 323 af 29. 11. 1980, s. 27.

( 4 ) EFT nr. L 194 af 17. 7. 1986, s. 1.

( 5 ) EFT nr. L 172 af 30. 6. 1983, s. 20.

( 6 ) EFT nr. L 42 af 19. 2. 1986, s. 5.